CELEX: 21995D0831(02)
Language: hr
Date: 1995-05-19 00:00:00
Title: Odluka Zajedničkog odbora EGP-a br. 36/95 od 19. svibnja 1995. o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda

11/Sv. 055
            
            
               HR
            
            
               Službeni list Europske unije
            
            
               35
            
         21995D0831(02)
   
               L 205/45
            
            
               SLUŽBENI LIST EUROPSKE UNIJE
            
            
               19.05.1995.
            
         
      ODLUKA ZAJEDNIČKOG ODBORA EGP-a
   br. 36/95
   od 19. svibnja 1995.
   o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da je Protokol br. 31 uz Sporazum zadnje izmijenjen Odlukom Zajedničkog odbora EGP-a br. 11/94 (1),
   budući da se čini primjerenim proširiti suradnju između ugovornih stranaka Sporazuma na područje kulture;
   budući da Protokol br. 31 uz Sporazum bi stoga trebalo izmijeniti kako bi se omogućila takva proširena suradnja od stupanja na snagu ove Odluke,
   ODLUČIO JE:
   Članak 1.
   Sljedeći se članak dodaje Protokolu br. 31 uz Sporazum:
   
      „Članak 13.
      Kultura
      1.   Suradnja u području kulture se jača u okviru aktivnosti i programa Zajednice u tom području. Države EFTA-e sudjeluju u različitim aktivnostima Zajednice u području kulture uključujući razmjenu informacija, susrete stručnjaka, seminare, konferencije i različita kulturna događanja.
      2.   Države EFTA-e financijski doprinose aktivnostima iz stavka 1. u skladu s člankom 82. stavkom 1. točkom (a) Sporazuma.
      3.   Države EFTA-e u potpunosti sudjeluju u odborima i drugim tijelima EZ-a koji pomažu Komisiji u upravljanju, razvoju i provedbi aktivnosti iz stavka 1.”
   
   Članak 2.
   Ova Odluka stupa na snagu 1. lipnja 1995., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 19. svibnja 1995.
      
         
            Za Zajednički odbor EGP-a
         
         
            Predsjednik
         
         Pablo BENAVIDES
         
      
   
   
      (1)  SL L 253, 29.9.1994., str. 34.